TIL har hentet tilbake kantspilleren fra IFK Göteborg.

- Den beste måten å drive spillerlogistikk på, er å gå for det man kjenner godt. Mikaels retur er et resultat av at vi har noen gode venner som tror på TIL. Et felles spleiselag står for finansieringen og har gjort det mulig å hente Mikael hjem. Vi hadde aldri klart å få dette til uten dem, sier sportssjef Svein-Morten Johansen.

- Jeg tror Mikael har vokst på den erfaringen han har fått i IFK. Vi forventer at det er en voksen 22-åring som kommer hjem, og at han kommer til å bli en viktig bidragsyter for laget fremover.

Annonse:

Norø Ingebrigtsen gleder seg over å være tilbake på Alfheim.

- Det er utrolig deilig å være her og spille for TIL igjen. Det gleder jeg meg til, sier kantspilleren.

- Jeg valgte å komme tilbake for min situasjon i IFK Göteborg var ikke slik som jeg ønsket med tanke på spilletid. Når TIL var interessert, så nølte jeg ikke med å komme tilbake. Jeg har savnet å spille på Alfheim., legger han til.

Det ble lite på banen for det svenske laget.

- Motgangen har gjort meg sterkere mentalt. Jeg var alene der nede og jeg måtte jobbe med meg selv.